ব্ল্যাক কান্ট্রির পতাকা

**ব্ল্যাক কান্ট্রির পতাকা** হল ইংল্যান্ডের ব্ল্যাক কান্ট্রি অঞ্চলের পতাকা। ২০১২ সালে এটি ফ্ল্যাগ ইনস্টিটিউটে আঞ্চলিক পতাকা হিসেবে নিবন্ধিত হয়েছিল।

## ইতিহাস
ব্ল্যাক কান্ট্রি লিভিং মিউজিয়াম কর্তৃক পরিচালিত একটি প্রতিযোগিতায় এই নকশাটি বিজয়ী হয়েছিল। পার্লামেন্টারি ফ্ল্যাগস অ্যাণ্ড হেরাল্ড্রি কমিটির একটি প্রচারণার প্রতিক্রিয়ায় এই প্রতিযোগিতা অনুষ্ঠিত হয়, যেখানে দ্বিতীয় এলিজাবেথের সিংহাসন আরোহনের হীরকজয়ন্তী (৬০তম বার্ষিকী) পালন এবং ২০১২ গ্রীষ্মকালীন অলিম্পিক উদযাপনের উদ্দেশ্যে সম্প্রদায় ও অঞ্চলগুলিকে তাদের নিজস্ব পতাকা তৈরি করতে উৎসাহিত করা হয়েছিল।

**২০১২ প্রতিযোগিতার ফাইনালিস্টরা**
চিত্র:Black_Country_Flag.svg|alt=Design A - Gracie Sheppard. (Winner)| নকশা ক - গ্রেসি শেপার্ড। (বিজয়ী)
চিত্র:Proposed_flag_of_the_Black_Country_(2012)_-_Design_B.svg|alt=Design B - Aimee Potter. The gold background symbolises the metal industries that the Black Country was famous for. The prominent chain imagery also evokes the region's industry, with the middle link forged into a strong cross to represent the strength and determination of the people. A crossed chain also appears on the attributed arms of Saint Leonard (albeit with inverted colours), the patron saint of locksmiths and blacksmiths.| নকশা খ - আইমি পটার। ব্ল্যাক কান্ট্রি যে জন্য বিখ্যাত ছিল, সোনালী পটভূমিটি সেই ধাতব শিল্পের প্রতীক। লক্ষণীয় যে শৃঙ্খলের চিত্রটিও এই অঞ্চলের শিল্পকে তুলে ধরে, মধ্যবর্তী সংযোগটি জনগণের শক্তি এবং সংকল্পের প্রতিনিধিত্ব করার জন্য একটি শক্তিশালী ক্রস তৈরি করেছে। তালা নির্মাণকারী এবং কামারদের পৃষ্ঠপোষক সন্ত সেন্ট লিওনার্ডের বাহুতেও একটি ক্রসযুক্ত শৃঙ্খল দেখা যায় (যদিও বিপরীত রঙের)।
চিত্র:Proposed_flag_of_the_Black_Country_(2012)_-_Design_C.svg|alt=Design C - Marnie Bond. The central black lozenge represents a lump of coal, the surrounding red rectangle stands for iron ore, and the white lozenge symbolises limestone. The black background represents the industrial smoke from which the Black Country got its name.| নকশা গ - মার্নি বন্ড। কেন্দ্রীয় কালো হীরকাকৃতিটি কয়লার একটি পিণ্ডের প্রতিনিধিত্ব করে, চারপাশের লাল আয়তক্ষেত্রটি লৌহ আকরিকের প্রতিনিধিত্ব করছে এবং সাদা হীরকাকৃতিটি চুনাপাথরের প্রতীক। কালো পটভূমিটি শিল্পের সেই ধোঁয়ার প্রতিনিধিত্ব করে যেখান থেকে ব্ল্যাক কান্ট্রির নামকরণ করা হয়েছে।
চিত্র:Proposed_flag_of_the_Black_Country_(2012)_-_Design_D.svg|alt=Design D - Samuel Bhella. The blue represents the sky as well as the region's canals, while the yellow symbolises sandstone and the sun. The fire evokes the furnaces that burned in the Black Country's many factories, and the chain link stands for the chainmaking industry.| নকশা ঘ - স্যামুয়েল ভেল্লা। নীল রঙ আকাশের পাশাপাশি অঞ্চলের খালগুলির প্রতিনিধিত্ব করে, হলুদ রঙটি বেলেপাথর এবং সূর্যের প্রতীক। আগুনের চিহ্নটি ব্ল্যাক কান্ট্রির অনেক কারখানায় জ্বলন্ত চুল্লির কথা স্মরণ করিয়ে দেয় এবং শৃঙ্খল সংযোগটি শৃঙ্খল তৈরির শিল্পকে বোঝায়।
চিত্র:Proposed_flag_of_the_Black_Country_(2012)_-_Design_E.svg|alt=Design E - Rizwan Jamil. The flame pattern combined with the colours of black and red evoke the era when the Black Country was described as being "black by day (due to the smoke in the sky) and red by night" (due to the glow of the furnace fires).| ডিজাইন ঙ - রিজওয়ান জামিল। কালো এবং লাল রঙের সাথে মিলিত শিখার ধরণটি সেই যুগের কথা স্মরণ করিয়ে দেয় যখন ব্ল্যাক কান্ট্রিকে "দিনে কালো (আকাশে ধোঁয়ার কারণে) এবং রাতে লাল" (চুল্লির আগুনের আভাসের কারণে) হিসাবে বর্ণনা করা হয়েছিল।
চিত্র:Proposed_flag_of_the_Black_Country_(2012)_-_Design_F.svg|alt=Design F - Michelle Inston. The black stripe represents a seam of coal and the various industries established in the region because of it. The two green stripes symbolise the present and future state of the Black Country, with its areas of open countryside, urban countryside and parks.| নকশা চ - মিশেল ইনস্টন। কালো ডোরাটি একটি কয়লার স্তরকে চিহ্নিত করছে এবং কয়লার কারণে ঐ অঞ্চলে প্রতিষ্ঠিত বিভিন্ন শিল্পকে বোঝাচ্ছে। দুটি সবুজ ডোরা ব্ল্যাক কান্ট্রির বর্তমান এবং ভবিষ্যতের অবস্থার প্রতীক, যার মধ্যে রয়েছে খোলা গ্রামাঞ্চল, শহুরে পল্লী এবং পার্ক।
জনসাধারণের প্রদান করা ১,৫০০ ভোটের ফল অনুযায়ী, স্টোরব্রিজের রেডহিল স্কুলের ১১ বছর বয়সী গ্রেসি শেপার্ডের একটি নকশাকে জাদুঘরের স্টিম উৎসবে বিজয়ী হিসেবে ঘোষণা করা হয়। নিউকোমেন বায়ুমণ্ডলীয় ইঞ্জিনের ৩০০ বছর উদযাপন উপলক্ষে এই উৎসব হয়েছিল।

'ব্ল্যাক কান্ট্রি দিবস' এবং শিল্প বিপ্লবের নেতৃত্বদানে ব্রিটেনের ভূমিকা উদযাপনের জন্য ২০১৩ সালের ১৪ই জুলাই তারিখে কমিউনিটি এবং স্থানীয় সরকার বিভাগের সদর দপ্তর এল্যাণ্ড হাউসে পতাকাটি উত্তোলন করা হয়েছিল।

## নকশা
পতাকাটিতে একটি শিকল রয়েছে যা এলাকার উৎপাদন ঐতিহ্যের প্রতিনিধিত্ব করছে, অন্যদিকে পটভূমিতে খাড়া ত্রিভুজের আকৃতিটি (হেরাল্ডিক গাসেট বা গ্রাফ্ট) এলাকার স্থাপত্য ভূদৃশ্যে প্রদর্শিত আইকনিক কাচের শঙ্কু এবং লোহার চুল্লির কথা স্মরণ করিয়ে দেয়। লাল এবং কালো রঙগুলি এলিহু বুরিটের ব্ল্যাক কান্ট্রির বিখ্যাত বর্ণনার কথা স্মরণ করিয়ে দেয় যেখানে শিল্পের ধোঁয়া এবং আগুনের কারণে একে "দিনে কালো এবং রাতে লাল" বলা হত।

পতাকার প্যান্টোন রঙগুলি হল:

* কালো
* সাদা
* লাল ১৮৬ সি

## পতাকা উত্তোলন
থাম্ব|ব্ল্যাক কান্ট্রির পতাকা উড়িয়ে উর্সেস্টার ক্যাথিড্রাল।
এই পতাকাটি স্বল্প সংখ্যক আঞ্চলিক, অ-ঐতিহাসিক কাউন্টি পতাকার মধ্যে পড়ে, যাকে স্থানীয় পরিকল্পনা কর্তৃপক্ষের সম্মতি ছাড়াই উত্তোলন করা যেতে পারে, তবে শর্ত থাকে যে পতাকাটি "এমন অবস্থানে উত্তোলিত রাখা হবে যাতে স্থানের সামগ্রিক দৃশ্যমানতা ক্ষতিগ্রস্ত না হয়" এবং সরকারী চিহ্নগুলি (যেমন রাস্তার চিহ্ন) দেখতে পাওয়া যায়।

## বিতর্ক
২০১৫ সালের জুলাই মাসে, উলভারহ্যাম্পটনে জন্মগ্রহণকারী ইতিহাসবিদ এবং বর্ণবাদ বিরোধী প্রচারক প্যাট্রিক ভার্নন ওবিই পতাকার নকশা পরিবর্তনের আহ্বান জানিয়ে বলেন, "ব্ল্যাক কান্ট্রির কারখানা এবং ঢালাই কলগুলি দাসত্বের সময় শৃঙ্খল, শেকল এবং বেড়ি তৈরি করত যা ঔপনিবেশিক আফ্রিকায় কৃষ্ণাঙ্গ দাসদের জন্য ব্যবহৃত হত। একই কারখানাগুলি ১৯৫০ এবং ৬০ এর দশকে ক্যারিবীয় ও এশীয় লোকদের তাদের শ্বেতাঙ্গ কর্মীদের তুলনায় কম মজুরিতে এবং অস্বাস্থ্যকর কর্মপরিবেশে নিয়োগ করত। এবং অবশ্যই শৃঙ্খল শিল্প শ্বেতাঙ্গ শ্রমিক শ্রেণীকেও নিপীড়ন করত, তাই আমি মনে করি আজকের বিশ্বে যেখানে আমরা এই ইতিহাসের প্রভাব জানি, সেখানে শৃঙ্খল লোগো ব্যবহার অনুপযুক্ত"। ভার্নন পরে বলেছিলেন যে *এক্সপ্রেস অ্যাণ্ড স্টার* ওয়েবসাইটে তার মন্তব্যের প্রতিক্রিয়ায় এবং তার টুইটার অ্যাকাউন্টে হওয়া হয়রানির ফলে ব্ল্যাক কান্ট্রি যে কখনও দাস ব্যবসার সঙ্গে কোনভাবে সম্পৃক্ত ছিল—এই ধারণার প্রতি *অতিরিক্ত রাজনৈতিক শুদ্ধতা*কে ঘিরে এক প্রকার সংশয় এবং সমালোচনার মাত্রা তৈরি হয়েছিল। এটি আবারও তুলে ধরে যে আমাদের ঔপনিবেশিক অতীত নিয়ে একটি জাতি হিসাবে আমরা পরিপক্ক হইনি বা জাতি হিসাবে আমাদের কোন প্রতিফলন নেই। যার প্রভাব কালো এবং সাদা উভয় মানুষের ওপরই রয়েছে"।

হাউস অফ কমন্সে নির্বাচিত হওয়ার পরপরই, উলভারহ্যাম্পটন সাউথ ওয়েস্টের সংসদ সদস্য এলিনর স্মিথ স্থানীয়ভাবে তৈরি শিকলের সাথে দাস ব্যবসার সম্পর্ক থাকার কারণে পতাকার নকশার সমালোচনা করেছিলেন এবং পতাকার নকশা পরিবর্তন করার পরামর্শ দিয়েছিলেন বলে জানা গেছে। টুইটারে, তিনি পতাকাটিকে বর্ণবাদী বলা বা এটি নিষিদ্ধ করার আহ্বান জানানোর কথা অস্বীকার করেছেন, এবং কমন্সে তার প্রথম বক্তৃতায় বলেছিলেন যে তার মন্তব্যকে "ফুলিয়ে ফাঁপিয়ে বলা হয়েছে", এবং তিনি এই বিষয়ে "অনেক আপত্তিকর বার্তা" পেয়েছেন। প্রধানমন্ত্রীর প্রশ্নাবলীতে একটি প্রশ্নের বিষয়বস্তু হিসেবে এই বিতর্কটিকে রাখা হয়েছিল। সেখানে থেরেসা মে পতাকাটির পক্ষে ছিলেন, তিনি বলেছিলেন "দ্য ব্ল্যাক কান্ট্রি ব্যবসা করার জন্য একটি দুর্দান্ত জায়গা, এবং আমি গ্রেসিকে অভিনন্দন জানাতে চাই মাত্র ১২ বছর বয়সে এই পতাকাটি ডিজাইন করার জন্য। এবং আমি নিশ্চিত যে সে এবং *এক্সপ্রেস অ্যাণ্ড স্টার* সহ অন্যান্যরা এই বিশেষ বিষয়ে বিরোধী বেঞ্চগুলির মনোভাব দেখে অবাক হয়েছে"। ২০১৮ সালে, স্মিথের নির্বাচনী এলাকার অন্তর্ভুক্ত ক্যাসলক্রফ্টের একজন ব্যক্তির বিরুদ্ধে অভিযোগ ছিল যে সে স্মিথ সহ বেশ কয়েকজন এমপিকে বর্ণবাদী এবং হুমকিমূলক ইমেল পাঠিয়েছে। এই অপরাধে তাকে নয় সপ্তাহের স্থগিত কারাদণ্ড দেওয়া হয়েছিল। লোকটি তাকে বলেছিল "প্রথম পণ্যবাহী নৌকাতে" তাকে রেখে "যে জঙ্গল পরিষ্কার করে তুমি এসেছিলে" সেখানে পাঠিয়ে দেওয়া হোক। রাষ্ট্রপক্ষ এবং প্রতিরক্ষা উভয় পক্ষই উল্লেখ করেছিল পতাকা সম্পর্কে স্মিথের মন্তব্য আপত্তিজনক ইমেলগুলিকে অনুপ্রাণিত করেছিল।

২০১৭ সালের জুলাই মাসে *[[দ্য গার্ডিয়ান|দ্য গার্ডিয়ানে]]* লেখার সময়, ম্যানচেস্টার বিশ্ববিদ্যালয়ের প্রাক্তন ছাত্র, কর্মী ম্যাথিউ স্ট্যালার্ড দাবি করেছিলেন যে "এটি একটি ঐতিহাসিক সত্য যে আমেরিকা এবং সমগ্র ব্রিটিশ সাম্রাজ্যের দাস ব্যবসা ও বৃক্ষরোপণ অর্থনীতিতে ব্ল্যাক কান্ট্রি ধাতব পণ্যের একটি প্রধান সরবরাহকারী দেশ ছিল। পণ্ডিতেরা ধারাবাহিকভাবে দেখিয়েছেন যে, যুক্তরাজ্যের সমস্ত অঞ্চলে শিল্পের উন্নয়ন এবং সাম্রাজ্যবাদী বিস্তৃতির  মধ্যে একটি সহজাতভাবে আন্তঃসংযুক্ত প্রকৃতি রয়েছে; তা সরাসরি দাস-শ্রমজাত কাঁচামাল ব্যবহার করে ব্রিটিশ পণ্য দিয়ে মানুষ কেনাবেচা করার মাধ্যমেই হোক, অথবা দাস বা ঔপনিবেশিক অর্থনীতিতে ব্রিটিশ-তৈরি পণ্য বিক্রি ও ব্যবহারের মাধ্যমেই হোক"। তিনি আরও যোগ করেন, "একটি সত্যিকারের অন্তর্ভুক্তিমূলক স্থানীয় পরিচয় তৈরির প্রচেষ্টার জন্য, সাম্প্রতিক দিনগুলিতে স্থানীয় সংবাদমাধ্যমগুলি যে কঠিন অবস্থানের প্রদর্শন করছে তার তুলনায় কম প্রতিরোধমূলক অবস্থানের প্রয়োজন - যা অন্তত অন্যদের অভিজ্ঞতা এবং ঐতিহাসিক দৃষ্টিভঙ্গি শোনার এবং বোঝার চেষ্টা করার জন্য উন্মুক্ত"।

২০২০ সালের জুলাই মাসে, জর্জ ফ্লয়েডের বিক্ষোভের পটভূমিতে, দাসত্বের সাথে সম্ভাব্য সংযোগের কারণে ওয়েস্ট মিডল্যান্ডস ফায়ার সার্ভিস "[পতাকায়] শিকলের অর্থ সম্পর্কে স্পষ্ট ধারণা না পাওয়া পর্যন্ত" ব্ল্যাক কান্ট্রি দিবসে স্থানীয় ফায়ার স্টেশনগুলিকে ব্ল্যাক কান্ট্রি পতাকা ওড়ানোর অনুমতি দিতে অস্বীকার করে। উলভারহ্যাম্পটন সাউথ ওয়েস্টের এমপি স্টুয়ার্ট অ্যাণ্ডারসন, ডাডলি সাউথের এমপি মাইক উড এবং ডাডলি নর্থের এমপি মার্কো লংহি এই সিদ্ধান্তের সমালোচনা করেছিলেন, তারা ওয়েস্ট মিডল্যান্ডস ফায়ার সার্ভিসের প্রতি দাবী জানিয়েছিলেন ক্ষমা চাওয়ার জন্য। পরে ফায়ার সার্ভিস তাদের অবস্থান পরিবর্তন করে।

## তথ্যসূত্র

বিষয়শ্রেণী:পতাকা
বিষয়শ্রেণী:২০১২-এ রাজনীতি
বিষয়শ্রেণী:রাজনৈতিকভাবে বিতর্কিত বিষয়
বিষয়শ্রেণী:শিক্ষার্থী